钦定古今图书集成/明伦汇编/氏族典/第036卷 > 《廖用贤尚友录》 > 龙大渊
## 钦定古今图书集成/明伦汇编/氏族典/第036卷 > 《廖用贤尚友录》 > 龙大渊

按《宋史曾觌传》：觌与龙大渊同为建王内知客。孝宗
受禅，大渊自左武大夫除枢密副都承旨，知阁门事。
未几，以大渊为宜州观察使，知阁门事，兼皇城司。不
数月间，除命四变。群臣既以言二人得罪去，觌与大
渊势张甚，士大夫之寡耻者潜附丽之。一日，右史洪
迈过参政陈俊卿曰：“‘闻将除右史，迈迁西掖，信乎’？俊”
卿曰：“何自得之？”迈以二人告，俊卿以语宰相叶颙、魏
杞，而已独奏之，且以迈语质之帝前。帝怒，出二人于外，迁大渊为江东总管，中外快之。寻改大渊浙东，干
道四年死。